"Manchester Siti" rahbariyati o‘z yarim himoyachisi Jyeyms Milnerni jamoada olib qolishga harakat qilmoqda. 29 yoshli futbolchining shartnoma muddati yakunlanib bormoqda va u shu yozda erkin agentga aylanishi mumkin. Jamoa futbolchiga haftasiga 165 ming funt to‘lashni nazarda tutuvchi 1 yillik shartnoma taklif qilgan, lekin futbolchi hali bunga qanday munosabat bildirgani ma’lum qilinmagan. Xabarlarga ko‘ra, Milner puldan ko‘ra asosiy tarkibda ko‘proq o‘ynashni istamoqda. Ayni paytda unga "Liverpul" jamoasidan qiziqish mavjud.